text: Se dronning Margrethe overrække hæderspris til Siegfried Matlok
  04 november 2015 kl. 21.21
  En stolt og rørt Siegfried Matlok modtog Ebbe Muncks hæderspris af dronning Margrethe.
  - Jeg er meget stolt, sagde den tidligere chefredaktør på Der Nordschleswiger, Siegfried Matlok, da han onsdag fik overrakt hæderspris på Christiansborg af dronning Margrethe.
  - Tak for den store og fine indsats i grænselandet, sagde dronningen, mens hun trykkede Matloks hånd.
  Siegfried Matlok fik prisen for sin sin indsats som journalist - og særligt for sit utrættelige virke - i grænselandet til gavn for både danske og tyske.
  Tidligere modtagere af Ebbe Muncks hæderspris er bl.a. Poltikens nu afdøde chefredaktør Tøger Seidenfaden, tidligere minister og EU-kommissær Connie Hedegaard og tidligere udenrigsminister Uffe Ellemann-Jensen. Med æren følger 50.000 kroner og et relief af Ebbe Munck skabt af kunstneren Knud Nellemose.
  